open-index/open-wikipedia-markdown huggingface dataset:
David Hollatius

**David Hollaz** (alternativt: Hollatz, latin: Hollatius; født 1648 i Wulkow nær Stargard i Pommern, død 17. april 1713 i Dobrzany, Kr. Saatzig i Pommern) var en tysk luthersk teolog og dogmatiker.

## Liv og virke
### Bakgrunn
Hollaz var sønn av Michael Hollaz, og studerte ved skolene i Stargard og Landsberg an der Warthe. Han besøkte gymnaset i Erfurt, og ble innskrevet den 17. juni 1668 ved Universitetet i Wittenberg. Der var Abraham Calovius, Johann Andreas Quenstedt, Johann Christian Kirchmayer og Johannes Meisner hans teologiske lærere. 

### Teolog
I 1670 ble han predikant i Pützerlin, nær Stargard, i 1681 overtok han i Stargard og i 1863 avanserte han til assistentrektor på stedet. Den 24. april 1683 ble han uteksaminert fra Universitetet i Wittenberg med den akademiske graden magister, og ble 1684 rektor ved Lyceums teologiske fakultet i Kolberg. For sine elever skrev han i 1707 *Examen theologicum acroamaticum universam theologiam thetico-polemicam complectens*, som er den siste dogmatikken innen den strenge lutherske ortodoksien. 

Hollatz kjente til pietismen, men omtaler den ikke, selv om han avviser mystikken. I 1692 ble han utnevnt til prest i Jakobshagen, og det embete innehadde han til han døde, 65 år gammel.

Hollaz ble gift med Elisabeth Tesmar, datter til kollegaen Joachim Tesmar i Pützerlin. Det andre ekteskapet inngikk han med Elisabeth Schöning, datter til prosten i Jakobshagen. I 1693 ble han gift med Ilse Wirbitz. Sammen med sine tre ektefeller fikk han 13 barn.

## Verk
* *Abhandlung vom Zustande der Kirche Christi zur letzten Zeit*; Frankfurt a.M. 1752
* *Erläuterung der messianischen Religion*; Leipzig 1749
* *Evangelische Gnaden-Ordnung*; Halberstadt 1743
* *Examen theologicum acroamaticum*; Stargard 1707; Neudr. Darmstadt (Wissenschaftliche Buchges) 1971
* *Ein gottgeheiligt dreifaches Kleeblatt* (1713)
* *Scrutinium veritatis in mysticorum dogmata*; Wittenberg 1711

## Referanser


## Eksterne lenker
* Studium Excitare: Biografi av David Hollaz av Kirk Lahmann

Utdrag av engelsk oversettelse av *Examen theologicum acroamaticum*:
* The Restoration and Resurrection of the Dead (Part I) oversatt av Kirk Lahmann
* The Restoration and Resurrection of the Dead (Part II) oversatt av Kirk Lahmann
Moby Dick (Led Zeppelin)

**«Moby Dick»** er en instrumental låt av det britiske hard rock bandet Led Zeppelin fra deres album *[[Led Zeppelin II]]*, utgitt i 1969. I tidlige versjoner gikk låten under tittelen **«Pat's Delight»**, med henvisning til trommeslager John Bonhams kone. Under fremføringer på turné i 1977 ble den kalt **«Over the Top»**.

Låten består hovedsakelig av en trommesolo av John Bonham og et gitarriff av Jimmy Page. Låten kunne under konserter bli opp til 30 minutter lang, men studio-versjonen er bare 4 minutter lang. Låten ble innspilt i Los Angeles som et resultat av flere jam sessions som ble spilt inn og senere redigert sammen.

Den finnes også på live-albumet *[[How the West Was Won (Led Zeppelin-album)|How the West Was Won]]* fra 1972.

Gitaren er stemt i «drop D» (D-A-D-G-B-E). 
## Referanser
L’Orfeo

***L'Orfeo*** (originaltittel *L'Orfeo, [[Favola in musica|Favola in Musica]]*, ofte bare *Orfeo*) SV 318 er en opera med musikk av Claudio Monteverdi og libretto av Alessandro Striggio den yngre.

Det er vanlig å se på *L'Orfeo* som musikkhistoriens første egentlige opera etter at Jacopo Peri gjorde de første famlende forsøkene med genren i *La Dafne* (rundt 1597) og *L'Euridice* (1600).

## Historikk
Francesco Gonzaga, hertugens 21 år gamle sønn, bestilte operaen til underholdningen ved karnevalet i 1607. Urfremførelsen ble holdt i hertugpalasset i Mantova den 24. februar 1607 for det vitenskapelige selskapet *[[Accademia degli Invaghiti]]*, som gonzagaene var medlemmer av.

## Handling
Operaen består av en prolog og 5 akter basert på det greske sagnet om Orfeus og Evrydike.

### Prologen
*La Musica* (musikkens muse) trer frem og forteller at vi nå skal høre historien om Orfeus. Musikken hans var så mektig at både ville dyr og guder ble rørt av den, og Orfeus vant seg følgelig et udødelig ry. 

### Første akt
Gjeterne og nymfene feirer bryllupet til Orfeus og Evrydike. De to synger om sin glede. Koret av nymfer og gjetere avslutter akten og synger at Orfeus er så lykkelig at han ikke har noe mer å lengte etter.

### Andre akt
Evrydike og følget hennes plukker blomster til bryllupskransen mens Orfeus fortsetter med å synge om sin lykke. Et sendebud forteller at Evrydike er død etter et slangebitt og Orfeus bestemmer seg umiddelbart for å reise til Hades. Om han ikke får lov å bli der sammen med sin kjære, vil han forsøke å bringe henne tilbake. Orfeus synger resitativet og arien *Tu se' morta* («Du er død, mitt liv, og jeg puster fortsatt»).

### Tredje akt
Håpet følger Orfeus helt til inngangen til underverdenen. Charon vokter inngangen og Orfeus forsøker med sin sang å slippe inn. Han lykkes ikke. Når Orfeus tar i bruk lyren makter han å få Charon til å sovne og kan fortsette ferden inn i Hades.

### Fjerde akt
Proserpina, dronningen av Hades, lar seg påvirke av musikken til Orfeus. Hun overtaler Plutone (Pluto), kongen av Hades, til å la Evrydike slippe ut. Pluto setter som betingelse at Orfeus ikke ser på Evrydike på vei ut av Hades. Etter en stund makter ikke Orfeus å motstå tvilen, han snur seg for å se henne, og hun forsvinner tilbake til underverdenen. Fortvilet returnerer Orfeus til Jorden.

### Femte akt
Apollo, far til Orfeus, stiger ned fra himmelen og bringer den sørgende Orfeus med tilbake dit. Der kan han se sin elskede Evrydike i stjernene.

## Eksterne lenker
* 
* 
* Libretto til Orfeo (italiensk)
* www.opera-guide.ch med libretto på tysk og engelsk 
*
Overordnet styring, kontroll og datainnsamling

**Overordnet styring, kontroll og datainnsamling** (engelsk: *supervisory control and data acquisition*, **SCADA**) er mye brukt innen automasjons og styringssystemer som en betegnelse for systemer for styring og overvåking av automasjons- eller styringssystemer. Mest vanlig er begrepet i industriell sammenheng, altså vedrørende datasystemer som overvåker, styrer og kontrollerer en industriell prosess.

SCADA brukes også til overvåkning og styring av infrastruktur for eksempel trafikksignaler, strømforsyninger, gasslinjer, vannverk, lufttransport, med mer.


Functional levels of a Distributed Control System.svg|Eksempel på funksjonelle nivåer av en produksjonsstyring.


## Se også
* Operatørpanel (HMI)
* Sentralt driftsanlegg

## Referanser
Henri Coandă

**Henri-Marie Coandă** (født 7. juni 1886 i București, Romania, død 25. november 1972 i București) var en fransk-rumensk fysiker og pioneer innen aerodynamikk. Coandă bodde nesten hele sitt voksne liv i Frankrike. 

Han var sønn av general Constantin Coandă, som underviste i matematikk på Den tekniske høyskolen for bro- og veibygging i București (og som var i en kort periode statsminister, i 1918) og Haydé Danet (en legedatter født i Morlaix i Bretagne). De første årene bodde familien i Paris. 

Han gikk på et militærgymnas i Iași, som han avsluttet som sersjantmajor i 1903, og begynte på Militærakademiet for artilleri, ingeniørvåpen og marinen i București. I 1904 ble han sendt til Technische Hochschule i Charlottenburg, Berlin, der han tok en doktorgrad. Mellom 1907 og 1908 studerte han på  Montefiore-instituttet ved Université de Liège, der han ble kjent med Giovanni Caproni. I 1909 immatrikuleres han på *Ecole Supérieure D’Aéronautique et de Construction Mécanique* (nåværende Institut supérieur de l'aéronautique et de l'espace), der han avsluttet sine studier i 1910 som beste på sitt kull. 

I 1969 bosatte han seg igjen i Romania, ble akademimedlem i 1970, og direktør av Instituttet for vitenskapelig og teknisk nyskapning (INCREST).

Lufthavnen i Otopeni, Romanias største, bærer hans navn.

Coandă konstruerte den første jetmotoren (uten bevegelige deler), han har også gitt navn til *[[coandaeffekten]]*.

## Referanser
Mazatlán

**Mazatlán** er en by i den meksikanske delstaten Sinaloa. Folketellinger fra 2005 viser et innbyggertall på 352&nbsp;471 i byen. Mazatlán er en viktig havne- og turistby.

## Kilder
*
Choummaly Sayasone

**Choummaly Sayasone** (født 6. mars 1936 i Attapu) er president i Laos. Han ble valgt til landets nye president 8. juni 2006. 

Han ble medlem av politbyrået i 1991, og ble generalsekretær i 2006.

## Referanser
Kornstadkleiva

**Kornstadkleiva** er en fjellvei kjørbar med bil. Veien går fra Kornstad til Folland. Det går en del turstier opp i fjellet ifra veien, bl.a til Gulltanna. Ifra Kornstadsiden begynner Konrnstadkleiva rett ved Kornstad kirke
Ciudad Obregón

**Ciudad Obregón** er den nest største byen i den meksikanske delstaten Sonora. Byen befinner seg i kommunen Cajeme syd i Sonora. Cajeme var også navnet på byen frem til den fikk sitt nåværende navn fra Álvaro Obregón i 1928.

## Eksterne lenker
* Offisielle hjemmesider
Appenzeller sennenhund

**Appenzeller sennenhund** (tysk: *Appenzeller Sennenhund*) er en mellomstor hunderase som opprinnelig stammer fra Appenzell-området i østre Sveits, der den har fungert som gårds og kveghund.

## Opprinnelse og alder

Opphavet til appenzeller sennenhund er uklart, men den har trolig en felles progenitor med de andre sennenhundene. Mest sannsynlig er det at den nedstammer fra mellomstore såkalte *sveitsiske slakterhunder*, som fantes der alt i middelalderen. Noen kynologer har også antydet blodslinjer fra tibetansk mastiff og nordiske hunderaser, men et slikt slektskap er aldri blitt dokumentert.

Appenzeller sennenhund ble etablert som egen hunderase i 1898 og er således den eldste av sennenrasene hva rasestandard angår, men rasen som sådan er trolig allikevel den mest sjeldne av dem utenfor hjemlandet. Rasestandarden ble i sin tid fastsatt av Max Siever. Den første raseklubben ble etablert i 1906.

## Utseende, anatomi og fysikk
Appenzeller sennenhund beskrives i gamle kilder som en «flerfarget mellomstor hund» som er «svært lydig». Den er betydelig mindre enn grosser schweizer sennenhund og finnes i de to grunnfargene sort og havannabrun, begge med symmetriske rustrøde og hvite tegninger. Pelsen består av to lag (dekkhår og underull). Dekkhårene vokser tett og er tykke og skinnende. Underullen er tykk og skal være enten sort, brun eller grå (men må ikke synes gjennom dekkhårene).

Hannen blir omkring 52-56 cm (± 2 cm) i skulderhøyde og tispen cirka 2 cm mindre. Vekten ligger normalt omkring 22-25 kg, avhengig av kjønn og type.

## Bruksområde
Appenzeller sennenhund er en ypperlig brukshund med en rekke kvaliteter, også som trekkhund og kløvhund. Størrelsen gjør den også til en praktisk familiehund.

## Lynne og væremåte
Appenzeller sennenhund er en livlig, temperamentsfull, selvsikker, lojal og modig mellomstor hund, som kan være noe reservert overfor fremmede. Den fungerer godt som familiehund, men trenger godt med mosjon for å trives godt. Pelsen krever normalt vedlikehold.

## Referanser


## Se også
* Berner sennenhund
* Grosser schweizer sennenhund
* Entlebucher sennenhund
Ephemera

**Ephemera** kan sikte til:

* Ephemera (band) fra Bergen
* ''Ephemera'' (døgnfluer)
* Ephemera (trykk), midlertidig trykt eller skrevet materiale
Ephemera (døgnfluer)

* *[[elveduskgjelledøgnflue]]* 
* *[[Ephemera glaucops]]*
* *[[Ephemera guttulata]]*
* *[[Ephemera lineata]]*
* *[[Ephemera mccaffertyi]]*
* *[[Ephemera simulans]]*
* *[[Ephemera strigata]]*
* *[[Ephemera varia]]*
* innsjøduskgjelledøgnflue 

***Ephemera*** er en slekt av døgnfluer i gruppe duskgjelledøgnfluer. Som imago har de mørke markeringer på undersiden av kroppen.

## Eksterne lenker
*
Oda Helen Sletnes

**Oda Helen Sletnes** (født 1953) er norsk arkitekt og tidligere diplomat. Fra 2019 til 2021 var hun Norges ambassadør til Frankrike ved Norges ambassade i Paris.

## Bakgrunn
Sletnes ble født den 10. februar 1953 i Trondheim. Hun påbegynte i 1972 studier ved Norges tekniske høgskole og avla i 1977 eksamen som arkitekt. Etter avlagt eksamen arbeidet hun fra 1977 til 1981 som arkitekt i byplanavdelingen i Stavanger. 

## Diplomatisk karriere
Sletnes begynte å jobbe i utenrikstjenesten i 1981 og gikk Utenriksdepartementets aspirantkurs. Fra 1983 til 1986 var hun stasjonert ved ambassaden i Paris og ivaretok samtidig oppgaver knyttet til UNESCO. Etter noen år ved presse-, informasjons- og kulturavdelingen i Oslo fulgte ny postering i Ottawa (1988–1990). Tilbake igjen i Oslo var Sletnes fra 1991 til 1994 olympiadekoordinator i presse-, informasjons- og kulturavdelingen i Utenriksdepartementet. Hun fikk deretter oppgaver i forbindelse med Norges forhandlinger om medlemskap i EU, og var fra 1994 til 1997 leder for Europaavdelingen. Sletnes ble deretter minister og nestleder ved Norges delegasjon til EU i Brussel, en post hun hadde fra 1997 til 2001. Fra 2002 til 2003 var hun engasjert i EØS-spørsmål, og deretter til 2005 leder for Europaavdelingen med ansvar for spørsmål knyttet til Norges forhold til EU, EØS, EFTA Europarådet, nordisk samarbeid og OSSE. Fra 9. januar 2006 var Sletnes Norges ambassadør til EU før hun ledet EFTAs overvåkingsorgan (ESA) som president fra 2011–2015. Sletnes var fra 1. oktober 2015 til januar 2019 Norges ambassadør til EU og ledet EU-delegasjonen i Brussel. Fra januar 2019 var hun Norges ambassadør til Frankrike.

## Utmerkelser
Sletnes ble i 2007 av kong Harald V utnevnt til kommandør av Den Kongelige Norske Fortjenstorden «for embetsfortjeneste». Sletnes ble i 1997 utnevnt til storridder av Den islandske falkeorden og i 2004 ble hun utnevnt til storoffiser av Republikken Italias fortjenstorden.

## Referanser
Omsundet kunstgressbane

**Omsundet kunstgressbane (Omsundet Stadion)** er et fotballstadion i Kristiansund, og ligger i Omsundet på Frei. Omsundet kunstgressbane er Frei Fotballklubbs hovedarena og ble offisielt åpnet 1.oktober 2005. Der finnes også klubbhus med garderobeanlegg (ferdigstilt i 2010), tribuneanlegg med kiosk og toalettfasiliteter. Omsundet Stadion fremstår i dag som et moderne fotballanlegg. 

Tilskuerrekorden på stadionet er på 2500 tilskuere og ble satt i 2008, da Kristiansund BK slo Rosenborg i cupens 2. runde.

## Se også

* Frei Fotballklubbs offisielle hjemmesider
* Rensvik Kunstgressbane
* Frei Fotballklubb

## Referanser
Plansje

**Plansje** er en grafisk plate eller klisjé som brukes til å trykke bilder fra, eller et avtrykk fra en slik trykkplate. Ordet brukes også om illustrasjoner og bilder som er trykt for seg i en bok, om bildeoversikter og diagrammer i ulike medier, veggplansjer, plakater med pedagogisk innhold og annet. Begrepet Plansjeliknende bildetrykk, gjerne av populære motiver i farger og solgt som løse bildeark, oppstod allerede med trykkunsten på 1400-tallet, Plansjer, plakater og tilsvarende trykk ble imidlertid for alvor utbredt da litografi-teknikken kom på 1800-tallet og en kunne trykke store opplag av fargetegninger billigere enn før.

## Ordbakgrunn
Ordet *plansje* er lånt fra det franske *plance* som igjen har fått ordet fra det latinske *planca*, det vil si «planke», et ord som også er i slekt med «plan». På engelsk kalles «veggplansje» *wall chart*, «plansje i bok» *plate* og «plansjediagram» *chart*. «Bildeplansje» kalles på tysk *Bildtafel*, mens «plansje med tegninger» på fransk heter *planche à dessin*.

## Bildeplansjer

## Eksempler på ulike typer plansjer

File:Neuruppin1850.jpg|En såkalt *[[Bilderbogen]]*, folkelig «bildeark», trykt i Neuruppin i Tyskland 1850
Image:Moritatenerzähler.jpg|En nederlandsk *liedjeszanger* («visesanger») fra 1600-tallet og hans cantastoria eller *Bänkelsang*, en sangfortelling illustrert med store bildeplansjer
Fil:Ulf Hasselberg.jpg|Bruk av flanellograf på *[[Berghs School of Communication]]*, en reklameskole i Stockholm, på 1960-tallet.


## Se også
* Bilderbogen, tysk betegnelse for folkelige bildetrykk
* Lubki, populære russiske bildetrykk
* Diagram
* Illustrasjon 
* Plakat
* Tavle
* Titteskap, diorama

## Eksterne lenker
* Botaniske plansjer og illustrasjoner i bildesamlinga i wikimedia commons
* Zoologiske plansjer og illustrasjoner i bildesamlinga i wikimedia commons
* Medisinske og anatomiske illustrasjoner i bildesamlinga i wikimedia commons
### Skoleplansjer
* Skoleplansjer ved Bymuseet i Bergen
* Klassiske undervisningsplansjer i norske skoler
*
Psykofysikk

**Psykofysikk** er en underdisiplin av psykologi som omhandler forholdet mellom fysiske stimuli og deres subjektive innbyrdes forhold eller persepter.

Begrepet «psykofysikk» ble skapt i 1860 da Gustav Theodor Fechner publiserte *Elemente der Psychophysik*. I dette verket formulerte han mange av teknikkene og teoriene i psykofysikk som senere ble regnet til de klassiske. Videre beskrev han i verket forskning som omhandlet fysiske stimuli og hvordan disse oppfattes. Fechner tillegges å ha lagt grunnlaget for den filosofiske basisen for feltet gjennom *Elemente der Psychophysik*.

I dag er dette en del av persepsjonspsykologien.
Entlebucher sennenhund

**Entlebucher sennenhund** (FCI #047), også skrevet *entelbucher sennenhund*, er en mellomstor hunderase som opprinnelig stammer fra Entlebuch i Luzern-området i Sveits, der den har fungert som gårds- og kveghund.

## Opprinnelse og alder

Opphavet til entlebucher sennenhund er uklart, men den har med stor sannsynlighet felles progenitor med appenzeller sennenhund. Mest sannsynlig er det at begge nedstammer fra mellomstore såkalte *sveitsiske slakterhunder*, som fantes der alt i middelalderen. Noen kynologer har også antydet blodslinjer fra tibetansk mastiff og nordiske hunderaser, men et slikt slektskap er aldri blitt dokumentert.

Entlebucher sennenhund forsvant som type mot slutten av 1800-tallet, men den gjenoppsto i 1913. Navnet er først nevnt i 1889, da *Franz Schertenleib* la ned mye arbeid i spore opp og dokumentere denne hunden. Fram til 1926 ble den imidlertid regnet som en variant av appenzelleren.

## Utseende, anatomi og fysikk
Entlebucher sennenhund, som skiller seg klart fra appenzelleren gjennom sin kortere hale (såkalt *stubbsvans* eller *stumphale*) og mer variert størrelse (den er dessuten gjennomgående mindre), beskrives som betydelig mindre enn grosser schweizer sennenhund og finnes i grunnfargen sort, med symmetriske gule til rustrøde og hvite tegninger. Pelsen består av to lag (dekkhår og underull). Dekkhårene vokser tett og er tykke og skinnende. Underullen er tykk og skal være sort eller grå (men må ikke synes gjennom dekkhårene).

Hannen blir omkring 40-50 cm i skulderhøyde og tispen cirka 2 cm mindre. Vekten ligger normalt omkring 15-25 kg, avhengig av kjønn og type.

## Bruksområde
Entlebucher sennenhund er en ypperlig brukshund med en rekke kvaliteter, også som trekkhund og kløvhund. Størrelsen gjør den også til en praktisk familiehund.

## Lynne og væremåte
Entlebucher sennenhund er en livlig, temperamentsfull, selvsikker, lojal og modig mellomstor hund, som kan være noe reservert overfor fremmede, men gjerne ikke i samme grad som Appenzelleren. Den fungerer godt som familiehund, men trenger godt med mosjon for å trives godt. Pelsen krever normalt vedlikehold.

## Se også
* Appenzeller sennenhund
* Berner sennenhund
* Grosser schweizer sennenhund
Naman Keita

**Naman Keïta** (født 9. april, 1978) er en fransk friidrettsutøver. Under OL 2004 i Athen, Hellas vant han bronsemedalje på 400 meter hekk. 
I EM 2006 endte han på fjerdeplass på samme distanse.
Før VM i 2007 i Osaka, Japan ble Keïta tatt for bruk av testosteron.

## Referanser


## Eksterne lenker
*
Maestrale-klassen

**Maestrale-klassen** er en italiensk fregattklasse som består av åtte skip. Skipene er først og fremst utrustet for antiubåtkrigføring, men har også kapasiteter for luft- og overflatekrigføring.

## Litteratur
*
Debbie Stabenow

**Deborah Ann «Debbie» Stabenow** (født *Deborah Ann Greer* 29. april 1950 i Gladwin i Michigan) er en amerikansk politiker for Det demokratiske parti. Hun representert Michigan i USAs senat fra 2000, da hun slo den sittende republikanske senatoren Spencer Abraham. Debbie Stabenow var den første kvinnelige senatoren fra Michigan, og sammen med Maria Cantwell (Washington) de første kvinnene som slo sittende senatorer i et ordinært valg. Hun ble gjenvalgt som senator for en ny periode i 2006, 2012 og 2018. Hun stilte ikke til gjenvalg i 2024.

Stabenow har tidligere jobbet som sosialarbeider.

## Referanser


## Eksterne lenker
* 
* 
* 
* United States Senator Debbie Stabenow 
*
Luca Antonini

**Luca Antonini** (født 1982) er en italiensk fotballspiller som spiller for Serie A-klubben Genoa CFC

## Karriere
Luca Antonini startet karrieren i AC Milans ungdomsstystem. Han ble lånt ut til Calcio Padova, AC Prato (Serie C2) og AC Ancona (Serie B) for å få mer erfaring. Sommeren 2003 gikk AC Sampdoria inn i et deleierskap med Milan om spilleren. Han fikk sin Serie A debut mot Perugia Calcio 13. desember 2003. Han ble sendt videre på lån i flere forskjellige klubber mellom 2004-2007, før Empoli FC kjøpte opp Sampdorias del i 2007. 8. juni 2008 ble det klart at Milan hadde kjøpt opp hele Empolis del av Antonini. Antonini ble tildelt rollen som Serginhos erstatter, etter at han la opp ved 2007/08 sesongens slutt.

Luca Antonini har spilt for aldersbestemte landslag for .

## Referanser


## Eksterne lenker
* 
* Milan henter tilbake Antonini. ''Goal.com''
Gregorio Allegri

**Gregorio Allegri** (født 1582 i Roma død 17. februar 1652) i Roma var en italiensk komponist og tenorsanger fra senrenessansen og tidlig barokk.

## Liv og virke
### Bakgrunn
Han var *puer* (guttekorsanger) ved kirken *[[San Luigi dei Francesi]]* sentralt i Roma fra 1591, og lik sin bror *Domenico Allegri* (1585–1629) elev av kapellmester Giovanni Maria Nanino.

### Musiker, komponist
Fra 1607 til 1621 var Gregorio kapellmester ved domkirken i Fermo, og fra 1629 sanger i det pavelige orkester i tjeneste hos pave Urban VIII.

Hans mest berømte komposisjon er den nistemmige Miserere som han endret og utvidet mange ganger i løpet av livet. Stykket ble framført hvert år i Det sixtinske kapell i den stille uke helt fram til 1870. Det var forbudt å kopiere stykket, men det fortelles at det 14-årige Wolfgang Amadeus Mozart hørte stykket to ganger i 1770 og skrev det ned etter hukommelsen. 

«Miserere» gjorde også inntrykk på Johann Wolfgang von Goethe og Felix Mendelssohn-Bartholdy.

Blant Allegris øvrige komposisjoner var det også to bind *concerti* for fem stemmer, publisert i 1618 og 1619; to bind motetter for seks stemmer publisert i 1621; en edisjon av en firedelt sinfonia; fem messer; to arrangementer av *[[Jeremias' klagesanger]]*; og en rekke motetter som ikke ble publisert i hans levetid. Han var en av de første komponister for strengeinstrumenter, og jesuittpater Athanasius Kircher har gjengitt et specimen av denne klasse av hans arbeider i sin *Musurgia.*  Allegri komponerte også et Te Deum, et Magnificat og en firestemmig strykersonate. 

Det meste av Allegris publiserte musikk, og særlig instrumentalmusikken, er i tidligbarokkens progressive concertatostil. Hans verker for det sikstinske kapell er imidlertid i Palestrinas stil.

## Referanser


## Litteratur
* Kerstin Helfricht: *Gregorio Allegri. Biographie, Werkverzeichnis, Edition und Untersuchungen zu den geringstimmig-konzertierenden Motetten mit Basso continuo*. Schneider, Tutzing 2004. ISBN 978-3-7952-1171-4

## Eksterne lenker
* 
* 
* 
* Lydeksempel: ''Miserere mei deus'' fra salme 51
Harald Bredrup

**Harald Bredrup** (født 1966) er administrerende direktør i Macks Ølbryggeri i Tromsø. Han er femte generasjon i familien som innehar direktørjobben. 

Han er født i Tromsø, er utdannet sivilingeniør fra NTH i Trondheim i 1989 og tok den tekniske doktorgraden dr. ing. i 1995. I 1995 flyttet han til Tromsø der han begynte som driftsjef i Mack. I 1998 overtok han som administrerende direktør  etter sin far Haakon Bredrup (1940-2024). 

Han har hatt en rekke styreverv i organisasjoner og selskaper, blant annet som styreleder i Bryggeriforeningen siden 2006 og flere verv i NHO Mat og Drikke. Han er også britisk honorær konsul i Tromsø fra 2006. 

## Referanser
Solveig Zempel

**Solveig Pauline Tweet Zempel** (født 1939 i Roseau i Minnesota) er en professor emeritus i norsk ved St. Olaf College i Minneapolis i USA.

Zempel studerte norsk og skandinaviske språk ved St. Olaf College og University of Minnesota. Hun oppnådde graden Master of Arts fra University of Minnesota i 1971 på en masteroppgave med tittelen *Letters from America translated from the Norwegian of O.E. Rølvaag with an Introduction*. Dette gradsarbeidet omhandlet det litterære verket til Zempels, den norsk-amerikanske forfatteren Ole Rølvaag. I 1980 avla hun phd-graden ved University of Minnesota på avhandlingen *Language Use in the Novels of Johannes B. Wist:  A Study of Bilingualism in Literature*. 

Hun var fra 1971 til 1976 tilknyttet University of Minnesota. Deretter arbeidet Zempel som norsklærer ved St. Olaf College. Etter oppnådd phd-grad fortsatte Zempel arbeidet med norsk språk, litteratur, historie og kultur og har en omfattende liste publikasjoner innen disse feltene. Hun ble professor ved St. Olaf College i 1995. Zempel var instituttleder fra 1995 til 2001 og fra 2009 til 2010. Fra 2002 til 2008 var hun visedekan for tverrfaglige og allmenne studier ved St Olaf College.

Zempel har gjort en betydelig innsats for forsknings- og universitetssamarbeid mellom USA og Norge. Kongen utnevnte i 2008 Zempel til ridder 1. klasse av Den Kongelige Norske Fortjenstorden «for fremme av kunnskap om norsk språk og kultur i USA».

## Referanser
Daniel Kenedy

**Daniel Kenedy Pimentel Mateus dos Santos** (født 18. februar 1974 i Bissau) er en fotballspiller fra Guinea-Bissau/Portugal som spiller for Ergotelis F.C. i gresk super liga. Kenedy, oppkalt etter tidligere president i USA, John F. Kennedy, har mellom annet spilt for toppklubbene SL Benfica, FC Porto og Paris SG. Han var med i  sin tropp under OL 1996. Under VM i 2002 var han en del av Portugal sin landslagstropp, men ble avskjediget etter en positiv dopingtest like før mesterskapet.

## Referanser

## Eksterne lenker
*
Hans Olav Karde

**Hans Olav Karde** (født 27. november 1946) var direktør i SpareBank 1 Nord-Norge fra 1989 til 2013. Karde er utdannet sosialøkonom og har tidligere jobbet i Kommunaldepartementet og rådmannstillinger i Tromsø og Harstad kommune.

Fra 2012 til 2013 var Karde leder av regjeringens nordområdeutvalg Karde har vært styreleder for Tromsø 2018 og Chess Olympiad Tromsø 2014.

Karde ble i 2014 utnevnt til ridder av 1. klasse av St. Olavs Orden «for sin innsats for Nordnorsk kultur- og næringsliv.»

## Referanser
Glock 28

**Glock 28** (**G28**) er en halvautomatisk pistol fra Glock i Østerrike.

Pistolen er i den minste rammen til GLOCK, og i kaliber 9 x 17 mm Browning (.380 ACP). Magasinet er to-radet og tar 10 patroner. Pistolen er populær i land der militære kalibre er forbudt for sivile.

## Eksterne lenker
*
John Hamre

**John J. Hamre** (født 3. juli 1950 i Watertown i Sør-Dakota) er en amerikansk statsviter og politiker.

Han er av norsk-amerikansk slekt. Hamre tok i 1972 bachelorgrad i statsvitenskap og økonomi ved Augustana College i Sioux Falls i Sør-Dakota. Han var deretter Rockefeller-fellow et år ved Harvard Divinity School. I 1978 avla Hamre doktorgraden ved Paul H. Nitze School of Advanced International Studies ved Johns Hopkins University.

Hamre arbeidet i ti år for Senatets komité for de væpnede styrker. Fra 1978 til 1984 arbeidet han ved Senatets budsjettkontor, der han ble assisterende direktør for nasjonal sikkerhet og internasjonale spørsmål. Han var viseforsvarsminister i president Bill Clintons regjering fra 1997 til 1999. Hamre er siden januar 2000 leder for Center for Strategic and International Studies i Washington, DC. Siden 2007 har Hamre vært formann for Defense Policy Board.

Hamre ble i 2008 utnevnt til kommandør av Den Kongelige Norske Fortjenstorden «for sin innsats for fremme av norsk-amerikanske forbindelser».

## Referanser
Glock 29

**GLOCK 29** (G29) er en halvautomatisk pistol ifra GLOCK, Østerrike.

G29 er en kaliber 10 mm Auto pistol i den minste rammen til GLOCK. Den ble introdusert i 1996. Pga kraftigere oppbygning er pistolen 2,5mm bredere og litt lengre enn GLOCK 26, som er tilsvarende modell i 9 x 19 mm Luger.

## Eksterne lenker
*
Glock 30

**GLOCK 30** (**G30**) er en halvautomatisk pistol ifra GLOCK, Østerrike.

Pistolen er en .45 ACP versjon av GLOCK 26, designet primært for å bæres skjult på kroppen. Magasinet er to-radet og tar 10 patroner. 

## Eksterne lenker
*
Glock 31

**GLOCK 31** (**G31**) er en halvautomatisk pistol ifra GLOCK, Østerrike.

Pistolen ble introdusert i 1998 i kaliber .357 SIG, og er i den store rammen til GLOCK. Pistolen ble designet fordi Politi i USA fant ut etter tester at dette pistolkaliberet var det som kom nærmest .357 Magnum, som de mente var det mest optimale for politibruk. Magasinet er to-radet og tar 15 patroner. 

## Eksterne lenker
*
Łukasz Garguła

**Łukasz Garguła** (født 25. februar 1981 i Żagań) er en polsk fotballspiller som spiller sentral midtbane for den polske klubben Zorza Ochla. Midtbanespilleren har en lang fotballkariere bak seg og han ble polsk mester med Wisła Kraków i 2011. Totalt spilte Garguła 152 kamper for «Hvite stjerne».

Sommeren 2015 dro han til Miedź Legnica hvor han spilte i fire år, frem til han flyttet til Lechia Zielona Góra. Sommeren 2021 hadde han ett års pause fra fotballen, men gjenopptok fotballkarrieren og signerte for Piast Iłowa i en alder av 41 år.

## Landslagsspill
Han scorte sitt eneste landslagsmål under debuten på landslaget 21. august 2006 da  tapte 1-3 for  i kvalifiseringen til Fotball-EM i 2008. Han var også med i Leo Beehakkers tropp til EM.

## Referanser


## Eksterne lenker
*
Glock 32

**Glock 32** (**G32**) er en halvautomatisk pistol fra Glock i Østerrike.

Pistolen ble introdusert i 1998 i kaliber .357 SIG, og er i den kompakte (mellomste) rammen til GLOCK. Pistolen er en nedskalert versjon av Glock 31. Magasinet er to-radet og tar 13 patroner. 

## Eksterne lenker
*
Kim Young-seok

**Kim Young-seok** er en sørkoreansk diplomat og var Sør-Koreas ambassadør i Norge fra 2005 til 2007. 

Kim er utdannet ved Seoul National University og London University. I 1978 gikk han inn i den sørkoreanske utenrikstjenesten. Han har vært stasjonert i ved utenriksstasjoner i New Zealand, Jugoslavia og ved FN og har arbeidet i utenriksdepartementets avdelinger for sikkerhetspolitikk, miljøspørsmål, protokoll og europasaker. Kim var ambassadør i Norge og senere i Italia og Malta.

Kim ble i 2007 hedret med storkors av Den Kongelige Norske Fortjenstorden.

## Referanser
Dolphin-klassen

**Dolphin-klassen** er en ubåtklasse produsert i Tyskland for Israels marine. Den ligner på den tyske Type 209-klassen i designet, men har blant annet et annet fremdriftssystem.

## Finansiering
De to første båtene var en gave fra Forbundsrepublikken Tyskland til Israel, mens Tyskland betalte halvparten av den tredje båten. For de senere to båtene bestilt i 2005 og den sjette i 2006, finansierte Tyskland ca. en tredel av kjøpesummen. Den femte og sjette båten leveres i henholdsvis 2012 og 2013.

## Litteratur
* 
## Referanser
Chitriya Pinthong

**Chitriya Pinthong** er en thailandsk diplomat. Hun var ambassadør i Norge fram til 2007. Deretter var hun sjef for Thailand International Development Cooperation Agency.

Pinthong ble i 2007 hedret med storkors av Den Kongelige Norske Fortjenstorden.

## Referanser
Jostein Helge Bernhardsen

**Jostein Helge Bernhardsen** (1945&ndash;2023) var en norsk diplomat. Han var Norges ambassadør til Ukraina, Belarus, Belgia og Luxembourg.

Bernhardsen  tok *examen artium* på Bergen katedralskole i 1964 og tok Forsvarets russiskkurs 1966-1967. Han var cand.mag. fra Universitetet i Oslo og Universitetet i Bergen og avla i 1972 mastergrad (Master of Arts) i statsvitenskap og filosofi ved University of Minnesota i USA. 

Han arbeidet i utenrikstjenesten siden 1973. Fra 1975 til 1977 var han ambassadesekretær ved Norges delegasjon til NATO. Deretter arbeidet han fra 1977 til 1979 med nedrustningsspørsmål i Utenriksdepartementet i Oslo. Fra 1980 til 1983 tjenestegjorde han som første ambassadesekretær ved ambassaden i London. Han var deretter byråsjef for NATO-kontoret i UD fra 1985 til 1989. I årene 1989 til 1992 var han ambassaderåd ved den norske NATO-delegasjonen i Brussel. Bernhardsen var deretter ministerråd ved Norges delegasjon til FN og andre internasjonale organisasjoner i Genève fra 1992 til 1995. Fra 1995 til 2001 var han avdelingsdirektør i Utenriksdepartementet med arbeidsfelt innen import- og eksportkontroll. 

Bernhardsen ble i 2001 utnevnt til ambassadør i Ukraina. Samme år ble han sideakkreditert til Belarus. I 2006 ble han utnevnt til Norges ambassadør i Belgia, med sideakkreditering til Luxembourg. Han var ambassadør i Brussel til 2011. 

Bernhardsen var kommandør av Den Kongelige Norske Fortjenstorden.

## Referanser
Mariusz Jop

**Mariusz Jop** (født 3. august 1978 i Ostrowiec Świętokrzyski) er en polsk fotballspiller som spiller forsvar for Górnik Zabrze. Han har tidligere spilt for det  i perioden 2003 til 2008, og var med i den polske troppen både til VM i fotball 2006 og EM i fotball 2008.

Han startet karrieren i lokalklubben **KSZO Ostrowiec Świętokrzyski**. Han vant den Polske ligaen med Wisła Kraków i sesongene 2000/01, 2002/03 og 2003/04. Etter overgangen til Russland og spill der, så ble han den første polakken til å score mål i den russiske toppdivisjonen.

Han ble tatt ut blant de 23 som skulle representere Polen i 2006 FIFA World Cup i Tyskland.

Han ble også tatt ut av Leo Beenhakker til og representere Polen i EM 2008 i Østerrike og Sveits.

## Meritter
* Polsk Seriemester : 2001,2003,2004 (3) – Wisła Kraków
* Første polakk til å score mål i den øverste russiske ligaen : 2004 – FK Moskva
* Deltatt i VM 2006 i Tyskland : 2006 - 

## Referanser


## Eksterne lenker
* 
*  Spillerprofil på 90minut.pl
Heftig og begeistret

***Heftig og begeistret*** er en norsk film fra 2001 regissert av Knut Erik Jensen. Den hadde premiere under Tromsø Internasjonale Filmfestival i januar 2001. Filmen er en dokumentar om sangerne i Berlevåg Mannsangforening. Filmens handling veksler mellom intervjuer med korsangerne, naturskildringer av Finnmark og opptak av korsang (gjerne utendørs og i ruskevær). 

Filmen regnes som både en publikums- og kritikersuksess. Filmen vant to Amandapriser for beste film og beste dokumentar i 2001, og vant internasjonale priser blant annet under Göteborg Film Festival og .

*Heftig og begeistret* ble lansert i engelsktalende land med tittelen *Cool and Crazy* 

I 2002 ble oppfølgeren *Heftig og begeistret - På sangens vinger* sluppet.

## Priser og nominasjoner
* Amandaprisen 2001 i klassen beste beste norske kinofilm
* Amandaprisen 2001 i klassen beste beste norske dokumentarfilm
* Göteborg Film Festival 2001, Dragon Awards for beste nordiske film
*  2001 i klassen beste dokumentarfilm
* Nominert til Den europeiske filmprisen 2001 i klassen beste europeiske dokumentar
* Sølvklumpen 2001 i klassen beste norske kinofilm
* Filmkritikerprisen 2002

## Referanser


## Eksterne lenker
*
Korsegård

**Korsegården** er en bydel i Askim, Indre Østfold kommune i Østfold. Her finnes barneskolen Korsgård skole fra 1956 som ble totalrenovert fram til sommeren 2009, og Korsgård Idrettsforening som ble stiftet 3. juni 1984 og holder til på Korsgård stadion. 

## Se også
*Korsgård IF
Isabelle Duault

**Isabelle Duault** (1950–2024) var en fransk kulturarbeider.

Duault var sentral Den nordiske filmfestivalen i Rouen, som hun var med å stifte i 1988 sammen med sin partner Jean Michelle Mongongrédien. Hun var leder og programansvarlig for festivalen. Den første festivalen trakk 10 000 tilskuere og den siste i 2010 ca. 35 000. Duault arbeidet også utenom festivalen med å utbre norsk og nordisk film i Frankrike.

Hun ble i 2007 utnevnt til ridder av 1. klasse av Den Kongelige Norske Fortjenstorden «for fremme av norsk kultur i Frankrike». bl.a. i nært samarbeid med norsk filmindustri, til å bli en stor og velrenommert begivenhet i det franske festivallandskapet og den desidert viktigste markeringen av nordisk film i Frankrike.

## Referanser
Brødskalaen

**Brødskalaen** er en merkeordning for mel- og bakeribransjen som viser hvor mange prosent hele korn, sammalt mel og kli (kornskall) det er i et brød. Det er dette som bestemmer hvor «grovt» brødet er.

Brødskalaen er utarbeidet av Baker- og Konditorbransjens Landsforening i samarbeid med Forbrukerrådet, Sosial- og helsedirektoratet og Mattilsynet.

Brødskalaen er delt inn i fire ut fra grovhetsprosenten:
* Fint brød: 0-25% sammalt mel eller hele korn
* Mellomgrovt brød: 25-50% sammalt mel eller hele korn
* Grovt brød: 50-75% sammalt mel eller hele korn
* Ekstra grovt brød: 75-100% sammalt mel eller hele korn

## Se også
* Kostfiber

## Eksterne lenker
* Brødskalaen Opplysningskontoret for brød og korn
Jean-Michel Mongrédien

**Jean-Michel Mongrédien** (født 1950 i Rouen) er en fransk filmkunstner og kulturarbeider.

Mongrédien har vært sentral Den nordiske filmfestivalen i Rouen, som han var med å etablere. Han har vært festivalens leder. Han har også utenom festivalen arbeidet med å utbre norsk og nordisk film i Frankrike. 

Kongen utnevnte 8. oktober 2007 Mongrédien til ridder 1. klasse av Den Kongelige Norske Fortjenstorden «for fremme av norsk kultur i Frankrike».

## Referanser


## Eksterne lenker
* Innførsel i uniFrance
* Innførsel i IMDB
Jean-François Battail

**Jean-François Battail** (født 8. februar 1939) er en fransk professor emeritus i skandinavistikk.

Battail var inntil han gikk av med pensjon professor i Skandinavias språk og sivilisasjon ved Université Paris-Sorbonne. Han har også vært tilknyttet Linköpings universitet og Universitetet i Tartu. Ved siden av sitt faglige arbeid og forfatterskap har Battail også utgitt reisebøker.

Battail er æresdoktor ved Uppsala universitet og Linköpings universitet. Han er medlem av Kungliga Vetenskapsakademien og Kungliga Vitterhets Historie och Antikvitets Akademien.

Kong Harald V av Norge utnevnte i 2007 Battail til ridder 1. klasse av Den Kongelige Norske Fortjenstorden «for fremme av norsk kultur i Frankrike».

## Referanser
Trømborg

**Trømborg** er et tettsted i Indre Østfold kommune i Østfold. Tettstedet ligger syv kilometer sør for Mysen, og har  innbyggere per 1. januar . Trømborg er en del av det store tur -og skogsområdet Fjella, som i Eidsberg går under navnet Trømborgfjella. I Trømborgfjella finnes det masser av større og mindre vann og tjern, og mange turstier.

Trømborg har en barneskole, Trømborg kirke og Menighetens barnehage.

## Referanser
Ugo Fermariello

**Ugo Michele Fermariello** (født 1969) er en journalist og programleder. Han har vært ansatt i NRK Radio siden 1996 og har blant annet vært programleder radioprogrammer som *[[Nyhetsmorgen]]*, *[[Kulturnytt (radioprogram)|Kulturnytt]]*, *[[Dagsnytt]]* og *[[Dagsnytt Atten]]* på NRK P2.

## Priser
* Lytterprisen, 2009, for sitt arbeid med Kulturradioen NRK.

## Referanser
Vevang

**Vevang** er en bygd som ligger ved Atlanterhavsveien i Hustadvika kommune i Møre og Romsdal. Vevang ligger helt ute på mørekysten ved Atlanterhavet, og nærmeste byer er Kristiansund og Molde. Bygda er del av grunnkretsen *Vevang med øyene utom Straumen*.

## Etymologi
Navnet Vevang kommer fra før kristen tid, og det finnes to tolkninger av opprinnelsen til navnet. Det består av ve som k, *eg. 'helligdom', i hedensk tid 'fredhelget sted' * og vang som betyr *gressgrodd slette*. Et annet mulig opphav er at etterleddet er det norrøne ordet angr ‘vik, fjord’, og at førsteleddet kan ha sammenheng med ordet veiv og verbet veive (dreie). Navnet Vevang er i så fall opprinnelig et fjordnavn som stemmer godt med stedet.

## Historie
Det er gjort funn av en rekke steinrøyser og graver som stammer fra nyere steinalder. Vevang har også flere bunkere som stammer fra okkupasjonen under 2. verdenskrig.

Vevang var en krets i Kornstad kommune frem til 1. januar 1964 da det ble overført til Eide kommune
Pituffik

**Pituffik** er en fraflyttet bygd på vestkysten av Grønland.

Bygda ligger i Qaanaaq kommune, men ble tvangsfraflyttet da USA fikk lov til å bygge Thule Air Base i 1951. Innen 1953 var alle innbyggerne i Pituffik og bygda Dundas (Uummannaq) forflyttet 130 km lenger nord, til Qaanaaq, som også gjerne kalles «New Thule». 

Pituffik er ikke en del av den kommunale inndelingen på Grønland, og er en enklave som omtales som et «dansk-amerikansk forsvarsområde» i lovverket. For å ivareta innbyggernes interesser, ved å få til et demokratisk samspill med Hjemmestyret, er det etablert et *Borgerråd*, som velges for en 4-årsperiode. Rådet overtok i 2007 ansvaret for kultur- og fritidsvirksomheten i Pituffik. De har spesielt jobbet tett med tidligere Qaanaaq kommune (i dag en del av Qaasuitsup) for å bedre transportmulighetene mellom Qaanaaq og Pituffik, i den hensikt å øke antallet Qaanaaq-innbyggere som jobber i Pituffik. 

Pituffik hadde 235 innbyggere i januar 2005. 

## Referanser


## Eksterne lenker
* Borgerrådet i Pituffik
Ilkka Kanerva

**Ilkka Armas Mikael Kanerva** (født 28. januar 1948, død 14. april 2022) var en finsk politiker (Samlingspartiet). 

Kanerva var utdannet statsviter fra Åbo Universitet (1980). Han var fra 1972 til 1976 formann for Samlingspartiets Ungdomsförbund. Kanerva ble i 1975 innvalgt i Finlands riksdag og satt som representant siden. Han har vært medlem av presidiet i Riksdagen.

Kanerva hadde en rekke regjeringsposter. Fra 1987 til 1991 var han medlem av regjeringen til Harri Holkeri, der han var kanselliminister, minister i finansdepartementet og trafikkminister. Fra 1991 til 1995 var han arbeidsminister i regjeringen til Esko Aho, dessuten også minister i finansdepartementet. I 2007 ble han utenriksminister i den andre regjeringen til Matti Vanhanen. Kanerva gikk av fra denne posten 1. april 2008. Avgangen kom etter den såkalte «SMS-skandalen», der det ble kjent at Kanerva hadde sendt et stort antall tekstmeldinger til en nattklubbdanserinne. Han ble etterfulgt av Alexander Stubb.

Kanerva ble i 2007 hedret med storkors av Den Kongelige Norske Fortjenstorden.

## Referanser


## Eksterne lenker
* 
*
Av støv er du kommet

***Av støv er du kommet*** er et TV-manus skrevet av Bing & Bringsværd og var ment å være oppfølgeren til TV-serien *[[Blindpassasjer (TV-serie)|Blindpassasjer]]*. Imidlertid ble den aldri produsert. Manuset gir svar på hva som skjedde med besetningen på stjerneskipet Marco Polo  etter at biomaten ble avslørt i *Blindpassasjer*. Manuset ble gitt ut på Pax forlag i 1990.

## Litteratur
*Bing & Bringsværd: *Av støv er du kommet...*, Pax Forlag, Oslo, 1990, ISBN 82-530-1503-8, E-bok: https://urn.nb.no/URN:NBN:no-nb_digibok_2007081601091
Meimad

**Meimad** (hebraisk מימד, akronym for מדינה יהודית, מדינה דמוקרטית, *Medina Jehudit, Medina Demokratit*, dvs. «jødisk stat, demokratisk stat») er et venstreorientert israelsk parti, grunnlagt som organisasjon i 1988 av rabbineren Yehuda Amital og som parti i 1999. Partiet er opptatt av å forene jødisk lov, Halakhá, med demokratiske prinsipper, og fremstiller seg som et religiøst, sionistisk alternativ til Det nasjonalreligiøse parti.

Partiet samarbeider ofte med Arbeiderpartiet, og inngikk i 1999 et valgsamarbeid med dette. Med unntak av i religiøse spørsmål står partiet for mange av de samme verdiene som sosialdemokratiske partier. I konflikten mellom Israel og palestinerne har partiet et sentrumsorientert ståsted.

Den tidligere norske overrabbineren, Michael Melchior, har vært leder for Meimad siden 1996, og har siden 1999 representert partiet i Knesset. Han hadde forskjellige funksjoner i regjeringen i perioden 1999–2006.

Under Melchiors ledelse har Meimad beveget seg til venstre, særlig i innenrikspolitikken. Partiet fikk flere bystyremedlemmer i Tel Aviv ved valget i 2003. I Haifa samarbeider Meimad med partiet Meretz-Yachad.

## Referanser


## Eksterne lenker
*
Annoatok

**Annoatok**  (eller **Anoritooq**) er et fraflyttet jaktsted i Qaanaaq kommune. Bygda ligger ved Smithsundet, ca. 9 km nord for Etah. 

Annoatok ble brukt av Frederick Cook på hans arktiske ekspedisjon i 1908-1909, da han påstod at han nådde Nordpolen.
Jacek Bąk

**Jacek Bąk** (født 24. mars 1973 i Lublin) er en polsk tidligere fotballspiller som sist spilte forsvar for Austria Wien og det . Han begynte sin fotballkarriere i andredivisjonslaget Motor Lublin. Etter et kort opphold i KKS Lech Poznań, der han vant polsk seriegull, gikk han videre til den franske ligaen.

## Klubbfotball
### [[Olympique lyonnais]]
Jacek Bąk ble kjøpt av **Lyon** etter lån fra KKS Lech Poznań i juli, 1995. I løpet av oppholdet for klubben, spilte han 114 kamper og scoret 4 mål for Olympique lyonnais. Han var også med på å vinne UEFA Intertoto Cup gullet i 1997 med Olympique lyonnais.

### [[RC Lens]]
Vinteren 2002 ble Bąk overført fra Lyon til RC Lens. Han oppnådde 2.-plass i fransk Ligue 1 med laget sitt i 2002. I april 2005 gikk kontrakten hans ut med Lens og han gikk til over til den Qatarske ligaen med laget – Al-Rayyan SC i april 2005. Han spilte 85 kamper og scoret 2 for RC Lens.

### [[Al-Rayyan SC]]
Han ble den 2 polske spilleren til og spille for den Qatarske klubben, før han spilte Piotr Rowicki her i (1999). Jacek vant den Qatarske cupen med klubben i 2006, og spilte 72 kamper og scoret 3 mål for klubben.

### [[FK Austria Wien]]
Etter Oppholdet i Qatar ble Jacek kjøpt av Austra Wien på "free-transfer" og kom til klubben i juni 2007. Jacek blir den femte polakken til og spille for klubben. Han spiller sammen med landslagskamerat Arkadiusz Radomski i klubben.

## Landslagsspill
Han debuterte på A-landslaget til Polen, 1. februar 1993, i en vennskapskamp mot Kypros. Hans første landslagsmål kom 17. august 1994 mot Belarus. Jacek er polens tredje mest spillende fotballspiller for Polen med sine 95 kamper pr 8. juni 2008, bare Kazimierz Deyna (97 kamper) og Grzegorz Lato (100 kamper) har spilt mer enn han. Målet hans er å bli  mest spillende fotballspiller gjennom tidene. 
Han deltok i fotball VM både i VM i fotball 2002 (Japan/Korea) og VM i fotball 2006 (Tyskland) og deltar i EM i fotball 2008 (Østerrike/Sveits). 

## Meritter
****
:FIFA World Cup: **2002** og **2006**
:UEFA Euro: **2008**
**[[Lech Poznań]]**
:Polsk liga: **1991/92** og **1992/93**
**[[Olympique lyonnais]]**
:UEFA Intertoto Cup: **1996/97**
:Fransk cup: **2000/01**
**[[RC Lens]]**
:2 plass Fransk liga: **2001/02**
**Al-Rayyan SC**
:Qatar cup: **2005/06**

## Referanser


## Eksterne lenker
*